༄༅། །ཨཥྚའི་གཞི་བཤད་བཞུགས་སོ། །
༄༅༅། །བླ་མ་དམ་པའི་ཞབས་ལ་སྤྱི་བོས་གུས་པར་ཕྱག་འཚལ་ལོ། །ཨནྡ་ཪྙིལ
བཏགས་གཙུབས་པའི་ཕྱེ་མ་ལྟར་སྔོ་གཞན་དག་ཁ་བའི་དུམ་འཁྲུགས་འཁྲིགས་པའི་
འོད་ལྟར་དཀར་བ་དང་། །དཔལ་ལྡན་པདྨ་རཱ་གའི་ཕྲེང་ལྟར་ལ་ལ་ཆེས་དམར་འགའ་
ཞིག་དུས་མཐའི་ཆུ་འཛིན་གཏམས་ལྟར་ཤིན་ཏུ་གཏིབས། །ཕལ་ཆེར་སྦྲང་རྩིའི་བརྟུལ་
ཞུགས་ཅན་ལྟར་ཀུན་ནས་གནག་ཅིང་རང་གི་རང་བཞིན་དག་པའི་ཤེལ་ལྟར་ཐམས་
ཅད་དུ། །རྣམ་འགྱུར་འགའ་ཡང་ཡོང་ཡེ་མི་མངའ་དེ་སླད་ཁྱོད་ཞབས་ཕྱག་དང་ཕྱག
མཚན་གཞན་དབང་ཁོ་ནར་བདག་གིས་འཚལ། །དཔལ་ལྡན་བླ་མ་ཀྱེ་ཡི་རྡོ་རྗེ་དང་།
།དེ་བཞིན་འཇམ་དབྱངས་བློ་མཆོག་ཞབས་པདྨོར། །ཀུན་ནས་དང་བའི་སྤྱི་བོས་ཕྱག་
འཚལ་ཏེ། །དོན་འདི་བླ་མའི་གསུང་བཞིན་རྣམ་པར་དབྱེ། །འདི་མཐའ་འདི་ཙམ་ཁོ་
ནར་གནས་སོ་ཞེས། །དེ་མཐའ་དེ་ཙམ་ཁོ་ནར་རྗེས་དཔག་ན། །འགྲོ་བའི་བླ་མའི་
གསུང་ལས་བརྒལ་བ་སྟེ། །དེས་ན་མཐའ་མིན་དགོངས་པ་དཔྱད་པར་བྱ། །ཆོས་ཀྱི་རྗེ་
རྣལ་འབྱོར་གྱི་དབང་ཕྱུག་བིརླ་པའི་མན་ངག དཔལ་ལྡན་ས་སྐྱ་པ་ཆེན་པོ་ལས་རྗེས་སུ་
བརྒྱུད་པའི། དཔལ་ཀྱེ་རྡོ་རྗེའི་རྩ་བའི་སྔགས་ཀྱི་རྗེས་སུ་གདམས་པ་ཅུང་ཟད་ཙམ་
བཤད་པར་བྱའོ། །དེ་ཡང་མཁས་པ་དག་རྩ་བའི་སྔགས་ཞེས་བྱ་བའི་མིང་ལ་བརྟེན
ནས། དོན་ཀུན་ཏུ་ཚོལ་བས་ན། ཐུབ་པས་གསུངས་པའི་སྡེ་སྣོད་རྣམས་ལས་ཐེག་པ་
ཆེན་པོ་མཆོག་ཏུ་གྱུར་ལ། དེ་ལ་ཕ་རོལ་ཏུ་ཕྱིན་པ་ལས་ཀྱང་གསང་སྔགས་མཆོག་ཏུ་
- 215 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
གྱུར་ལ། དེའི་རྒྱུད་སྡེ་བཞི་པོ་ཐམས་ཅད་ཀྱི་རྩ་བའམ་གཙོ་བོར་གྱུར་པ་ནི་སྙིང་པོ་ལྟ་
བུར་གྱུར་པའི་རྒྱུད་བརྟག་པ་གཉིས་པ་འདི་ཡིན་ཞིང་།
དེ་ཡང་རྩ་བར་གྱུར་པ་ནི་
བཅོམ་ལྡན་འདས་ཀྱི་རྩ་བའི་སྔགས་རྐང་པ་བརྒྱད་པ་འདི་ཡིན་ནོ། །སྔགས་ནི་རྣམ་
པར་རྟོག་པ་ལས་ཡིད་སྐྱོབ་པར་བྱེད་དེ། རྡོ་རྗེ་ཐེག་པའི་རྒྱུ་དང་ལམ་དང་འབྲས་བུས་
བསྡུས་པ་མཐའ་དག་གོ །དེས་ན་རྩ་བའི་སྔགས་ཞེས་བྱའོ། །འདི་འཆད་ན་དོན་གསུམ་
སྟེ། རྒྱུ་ལ་སྦྱར་བ། ལམ་ལ་སྦྱར་བ། འབྲས་བུ་ལ་སྦྱར་བའོ། །དེ་ལ་རྒྱུ་ལ་སྦྱར་ཏེ་བཤད་ན་
གསུམ། འཁོར་བའི་རྒྱུ་རྣམ་པར་རྟོག་པ། འབྲས་བུ་རིགས་དྲུག རྒྱུ་འབྲས་འབྲེལ་བར་
བྱེད་པ་རྟེན་འབྲེལ་བཅུ་གཉིས་སོ།
།དེ་ལ་དང་པོ་འཁོར་བའི་རྒྱུ་རྣམ་པར་རྟོག་པ་
བཤད་ན། ཞལ་བརྒྱད་ནི་ཞལ་དང་འདྲ་བའི་ཕྱིར་རྣམ་ཤེས་ཚོགས་བརྒྱད་དོ། །དབུ་སྐྲ་
གྱེན་དུ་བརྫེས་པ་ནི་རྣམ་ཤེས་བརྒྱད་དགེ་བར་སྤྱད་པ་ལས་བྱུང་བའི་མཐོ་རིས་སོ། །
སྤྱན་ཉི་ཤུ་རྩ་བཞི་ནི། དབང་པོ་ཉི་ཤུ་རྩ་གཉིས་གསལ་བ་ལ་སྟོང་པའི་རྒྱ་སྟོང་པ་ལ་
གསལ་བའི་རྒྱ་སྟེ་ཉི་ཤུ་རྩ་བཞིའོ། །ཞབས་བཞི་ཞེས་པ་ཁ་བསྐང་སྟེ། ཞབས་དང་འདྲ་
བར་འོག་ན་གནས་པས་ན་ངན་སོང་གསུམ་མོ། །བཞི་ནི་བརྫུས་ཏེ་སྐྱེ་བ་ལ་སོགས་པ་སྐྱེ་
གནས་བཞིའོ། །ཕྱག་བཅུ་དྲུག་ནི་ལག་པ་ལྟར་བྱ་བ་ཐམས་ཅད་བྱེད་པས་ན་འཕོ་བ་
བཅུ་དྲུག་གམ། ཡང་ན་སྐྱེ་མཆེད་བཅུ་གཉིས་སྐྱེ་རྒ་ན་འཆི་བཞི་སྟེ་བཅུ་དྲུག་གོ །སྐུ་
མདོག་ཆར་སྤྲིན་ལྟར་གནག་པ་ནི། ཆོས་ཉིད་མི་འགྱུར་ཞིང་གནས་སྐབས་སུ་རྟོག་པའི་
དྲི་མ་དང་ལྡན་པས་སོ། །ཐོད་པའི་ཕྲེང་བ་ནི་ཀ་པཱ་ལ་སྟེ། ཀཱ་ཡ་ནི་ལུས། པཱ་ལ་ནི་སྐྱོང
བ་སྟེ། འཁོར་བའི་དུས་སུ་ཉེར་ལེན་གྱི་ཕུང་པོ་ལྔའི་ལུས་སྐྱོང་ཞིང་། དེའི་སྟོབས་ཀྱིས་
ཕྲེང་བ་ལྟར་བར་མ་ཆད་པར་སྡུག་བསྔལ་འབྱུང་བས་སོ། །ཐུགས་ཁོང་ནས་འཁྲུག་པ་
ནི། འཁོར་བའི་སེམས་ཉོན་མོངས་པ་ལྔས་ཁོང་ནས་འཁྲུག་ཅིང་། གདུང་བར་བྱེད་པས་
- 216 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
སོ། །མཆེ་བ་ཟླ་བ་ཕྱེད་པ་ནི་ཉོན་མོངས་པ་སྐྱེ་བའི་རྒྱུ་བདག་ཏུ་འཛིན་པ་མཚོན་ཏེ། རེ་
ཞིག་གཞན་གཙོ་བོར་འཛིན་པ་ནི། བྱང་ཆུབ་སེམས་དཔའི་ཉེས་པ་མ་ཡིན་ལ། བདག་
གཙོ་བོར་འཛིན་པ་ཁོ་ན་ཡིན་པས་ཟླ་བ་ཕྱེད་པ་ཁོ་ནར་དཔེར་མཛད་དོ། །མཆེ་བ་ནི་
མཆེ་བ་དང་འདྲ་བས་ཏེ། བདག་ཏུ་འཛིན་པའི་མཆེ་བས་ཉོན་མོངས་པའི་ཟས་ཟ་བར་
བྱེད་པའོ། །གཉིས་པ་དེ་ལས་བྱུང་བའི་འབྲས་བུ་རིགས་དྲུག་ནི། སོད་ཅིག་ནི་གསོད་
ཅིང་གཏུབ་པར་བྱེད་པས་ན་དམྱལ་བའོ།
།གྱིས་གཉིས་ནི་འདོད་པའི་ཡོན་ཏན་ལ་
ལོངས་སྤྱོད་པར་བྱེད་པས་ལྷའོ།
།སྒྲོགས་ཤིག་ནི་འཇིག་རྟེན་པའི་ཆོས་བརྒྱད་ལས་
གྲགས་པ་དང་། མ་གྲགས་པ་ཁོ་ན་གཙོར་བྱེད་པས་ན་མིའོ། །གཏོགས་ཤིག་ནི་མཚོན་
ཆ་རྣམས་ཀྱིས་གཏོགས་ཤིང་འགྱེད་པར་བྱེད་པས་ལྷ་མ་ཡིན་ནོ། །སྐོམས་ཤིག་ནི་བཀྲེས་
སྐོམ་གྱི་སྐེམས་པས་ན་ཡི་དྭགས་སོ། །ཆིངས་ཤིག་ནི་བྱ་བའི་ཆ་མི་ཤེས་པས་བཅིངས་
པས་ན་དུད་འགྲོའོ། །དེ་ལྟ་བུའི་རིགས་དྲུག་སྲིད་པ་བར་མས་བསྡུས་པ་ནི། རྒྱ་མཚོ་ལྟར་
ཟབ་ཅིང་མུར་ཐུག་པ་མེད་པས་ན་རྒྱ་མཚོ་བདུན་ནོ། །དེ་ཡང་བདག་ཏུ་འཛིན་པ་ཀླུ་
གདུག་པ་ཅན་ལྟ་བུ་ལས་བྱུང་བའི་ཀླུ་ལྟར་ཟད་པའི་མི་ཁོམ་པ་བརྒྱད་དམ། འཇིག་
རྟེན་གྱི་ཆོས་བརྒྱད་དང་ལྡན་པས་ཀླུ་བརྒྱད་དོ། །དེས་ན་བདག་ཏུ་འཛིན་པའི་དགྲ་བོ་
བཟུང་ཞིང་མེད་པར་བྱས་ན། ཐར་པའི་གཉེན་དང་འཕྲད་པར་འགྱུར་བས་དགྲ་བོ་
ཟུང་ཤིག་པའོ། །གསུམ་པ་དེ་ལྟ་བུའི་རྒྱུ་འབྲས་འབྲེལ་བར་བྱེད་པ་རྟེན་འབྲེལ་བཅུ་
གཉིས་ནི། ཧ་ཧྭ་ལ་སོགས་པས་བསྟན་ཏོ། །རྒྱུ་ལ་སྦྱར་ཏེ་བཤད་པ་བསྟན་ཟིན་ཏོ།། །།
ད་ནི་སྤྱི་དོན་གཉིས་པ་ཐབས་ལ་སྦྱར་ཏེ་བཤད་པ་ལ་གཉིས་ཏེ། སྨིན་པར་བྱེད་པ་
དབང་དང་། གྲོལ་བར་བྱེད་པ་ལམ་མོ། །དང་པོ་ནི་ལྔ་སྟེ་ཞལ་དང་འདྲ་བའི་ཆོ་གའི་
གཞི་བརྒྱད་དང་། ཞབས་དང་འདྲ་བའི་ཆོ་གའི་ཆིངས་བཞི་དང་། སྤྱན་དང་འདྲ་བའི་
- 217 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཆོ་གའི་གཙོ་བོ་ཉི་ཤུ་རྩ་བཞི་དང་།
ཕྱག་དང་འདྲ་བའི་ཆོ་གའི་ཡན་ལག་བཅུ་དྲུག་
དང་། དབང་དེ་དག་གི་ཁྱད་པར་བསྟན་པའོ། །དེ་ལ་དང་པོ་ཞལ་དང་འདྲ་བ་བརྒྱད་
ནི། སློབ་མ་རྗེས་སུ་གཟུང་བ་དང་། བསྙེན་པ་དང་། ས་ཆོག་དང་། སྟ་གོན་དང་། བྲི་
ཞིང་རྒྱན་དགྲམ་པ་དང་། སྒྲུབ་ཅིང་མཆོད་པ་དང་། འཇུག་ཅིང་དབང་བསྐུར་བ་དང་།
མཇུག་གི་ཆོ་ག་སྟེ་བརྒྱད་དོ། །སྐྲ་སེར་པོ་གྱེན་དུ་བརྫེས་པ་ནི། དབང་དེའི་ཡེ་ཤེས་གོང་
ནས་གོང་དུ་རྒྱས་པའོ། །ཞབས་བཞི་བརྐྱང་སྟེ་ཆོ་གའི་ཆིངས་བུམ་པའི་དབང་ལ་སོགས་
པ་བཞིའོ། །སྤྱན་ཉི་ཤུ་རྩ་བཞི་ནི། མིག་དང་འདྲ་བའི་ཆོ་ག་ཉི་ཤུ་རྩ་བཞི་སྟེ། སློབ་
དཔོན་བདག་ཉིད་འཇུག་པའི་ཡོན་དུ་མཎྜལ་འབུལ་ཞིང་འཇུག་པར་གསོལ་བ་གདབ་
པ། སེམས་བསྐྱེད་ཅིང་སྡོམ་པ་གཟུང་བ། བྱིན་རླབས་ཀྱི་ཆོས་བཞི་གཅིག་ཏུ་བྱས་ཏེ།
གདོང་གཡོགས་ཤིང་མེ་ཏོག་གི་ཕྲེང་བ་གཏད་པ། བདུད་རྩི་ལྕེ་ལ་བཞག་ཅིང་བུམ་
ཆུས་བསང་བ། འདོད་པ་དྲི་ཞིང་ལན་གདབ་པ། ཀུན་རྫོབ་བྱང་ཆུབ་ཀྱི་སེམས་བསྐྱེད་
ལ་གསང་བར་གདམས་ཏེ། གཽ་རཱི་ལ་སོགས་པའི་རྣལ་འབྱོར་མས་ནང་དུ་གཞུག་གོ
།ནང་དུ་ཞུགས་པ་ལ་དམ་ལ་བཞག་པ། ཡེ་ཤེས་དབབ་ཅིང་བརྟན་པར་བྱ་བ། མེ་ཏོག་
གི་ཕྲེང་བ་དོར་ཞིང་མགོ་ལ་བཅིང་པ། གདོང་གཡོགས་དབྱེ་ཞིང་དཀྱིལ་འཁོར་བསྟན་
པ་སྟེ་འཇུག་པའི་ཆོས་བཅུ་དང༌་། དབང་ལ་དབང་གི་སྔོན་དུ་བྱ་བ་དང་། དངོས་
གཞིའི་ཆོ་ག་དང་། དབང་གི་མཐའ་རྟེན་གསུམ་ལས་དང་པོ་ནི་གསོལ་བ་གདབ་ཅིང་
ཤིས་པར་བྱ་བ་མི་བསྔོ་བར་སྤྱི་འགྲོར་གཏད་ལ། དབང་དངོས་ལ་ཐུན་མོང་གི་དབང་
དྲུག་དང་། ཐུན་མོང་མ་ཡིན་པ་བཞི་སྟེ་བཅུ་དང་། མཐའ་རྟེན་ལ་རྗེས་གནང་། ལུང་
བསྟན། དབུགས་དབྱུང་། གཟེངས་བསྟོད་བཞི་སྟེ་བཅུ་བཞིའོ། །དེ་ལྟར་དབང་དངོས་ལ་
ཉི་ཤུ་རྩ་བཞིའོ། །ཕྱག་བཅུ་དྲུག་ནི་ཕྱག་དང་འདྲ་བའི་ཆོ་གའི་ཡན་ལག་བཅུ་དྲུག་སྟེ།
- 218 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
བསྙེན་པ། ས་ཆོག་ལ་ལྔ། སྟ་གོན་ལ་བཞི། བྲི་བ་ལ་གསུམ། རྒྱན་དགྲམ་པ། བསྒྲུབ་པ།
མཆོད་པ་སྟེ་བཅུ་དྲུག་གོ །སྤྱི་དོན་ལྔ་པ་དབང་དེའི་ཡེ་ཤེས་ནི། མཚན་མ་དང་རྣམ་
པར་རྟོག་པས་མི་འགྱུར་བས་ཆར་སྤྲིན་ལྟར་གནག་པ། དབང་གི་གོ་རིམ་དང་འབྲེལ་
བའམ། དབང་གི་ཡེ་ཤེས་བདེ་བ་ཆེན་པོ་སྐྱོང་བས་ན་ཐོད་པའི་ཕྲེང་བ་དུ་མ་འཛིན་པ།
ཡེ་ཤེས་དེས་མཚན་མ་དང་རྣམ་པར་རྟོག་པ་ཐམས་ཅད་འཇོམས་པར་བྱེད་པས་ན་
ཐུགས་ཁོང་ནས་འཁྲུག་པར་བྱེད་པ་ཉོན་མོངས་པ་ཐམས་ཅད་ཟ་བར་བྱེད་པའམ་
སྐྲག་པར་བྱེད་པས་མཆེ་བ་ཟླ་བ་ཕྱེད་པ་ལྟ་བུ། རྣམ་པར་རྟོག་པ་གསོད་པར་བྱེད་པས་
ན་སོད་ཅིག་པའོ། །ཡེ་ཤེས་དེ་ཉམས་སུ་མྱོང་བར་བྱེད་པས་ན་གྱིས་ཤིག་པའོ། །ཡེ་ཤེས་
དེ་གཞན་ལ་སྟོན་པར་བྱེད་པས་ན་སྒྲོགས་ཤིག་པའོ།
།ཡེ་ཤེས་དེ་ཉོན་མོངས་པ་
འཇོམས་པར་བྱེད་པས་ན་གཏོགས་ཤིག་པའོ། །མི་མཐུན་པའི་ཕྱོགས་ཐམས་ཅད་རླག་
པར་བྱེད་པས་ན་སྐོམས་ཤིག་པའོ། །རྒྱ་མཚོ་བདུན་འཆིང་བར་བྱེད་པ་ནི། བུམ་དབང་
གི་ཡེ་ཤེས་ཏེ། དེ་སྦྱང་གཞི་རྩ་བའི་ཉོན་མོངས་པ་དྲུག ལུས་ཀྱི་དྲི་མ་དང་བདུན་སྦྱང་
བ་ལ་སྦྱོང་བྱེད་ཐུན་མོང་གི་དབང་དྲུག
ཐུན་མོང་མ་ཡིན་པ་རྡོ་རྗེ་སློབ་དཔོན་གྱི་
དབང་དང་བདུན་གྱིས་སྦྱོང་ངོ། །ཀླུ་བརྒྱད་ནི་ཀླུ་དང་འདྲ་བ་སྟེ། ཀླུ་དག་གིས་ཆར་
ཕབ་པས། མི་གཙང་བ་འཁྲུད་ཅིང་ལོ་ཐོག་རྒྱས་པར་བྱེད་པ་ལྟར། གསང་དབང་གི་ཡེ་
ཤེས་དེས་ཀྱང་། རྣམ་ཤེས་ཚོགས་བརྒྱད་ཀྱི་ཀླུ་ལས་བྱུང་བའི་བྱང་ཆུབ་ཀྱི་སེམས་ཀྱི་ཆུ་
་སློབ་མ་ལ་ཕབ་པས་ངག་གི་དྲི་མ་དང་རང་བཞིན་བརྒྱད་ཅུའི་དྲི་མ་སྦྱངས་ཏེ་
རང་བྱུང་གི་ཡེ་ཤེས་ཀྱི་ལོ་ཏོག་རྒྱས་པར་བྱེད་པའོ། །དགྲ་བོ་ཟུངས་ཤིག་པ་ནི་དགྲ་བོ་
ནི་མ་རིག་པའི་རྩ་བ་ལས་བྱུང་བའི་སྲེད་པ་སྟེ། འདོད་ཆགས་ཡིན་ལ་དེར་འཛིན་པ་ནི་
ཉོན་མོངས་པ་བྱང་ཆུབ་ཀྱི་ཡན་ལག་ཏུ་བྱེད་པ་ཤེས་རབ་ཡེ་ཤེས་ཀྱི་དབང་ངོ་། །ཧ་ཧཱ་
- 219 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལ་སོགས་པ། དབྱངས་བཅུ་གཉིས་ནི་རྟེན་འབྲེལ་བཅུ་གཉིས་ཡིན་ལ། དེ་ཡང་འདི་
ཡོད་པས་འདི་འབྱུང་ལ། འདི་འགགས་པས་འདི་འགག་པ་སྟེ། མདོར་ན་སྐྱེ་འཇིག་
དང་འགྲོ་འོང་དང་རྟག་ཆད་ལས་གྲོལ་བ་སྟེ། དེ་ཡང་ཡེ་ཤེས་འདི་ནི་ཆེས་ཕྲ་ཞིང་།
།ཞེས་པས་དབང་བཞི་པ་སྟོན་ཏོ། །དབང་ལ་སྦྱར་བའོ། །གཉིས་པ་ལམ་ལ་སྦྱར་ན།
བསྐྱེད་པའི་རིམ་པ་ལ་སྦྱར་བ་དང་། རྫོགས་པའི་རིམ་པ་ལ་སྦྱར་བ་གཉིས་ལས། དང་པོ་
ལ་གཉིས་ཏེ། མཆོག་སྒྲུབ་པ་ལ་སྦྱར་བ་དང་། ལས་རྒྱས་པ་ལ་སྦྱར་བའོ། །དང་པོ་ལ་
ཡང་གཉིས་ཏེ། བསྐྱེད་རིམ་སྤྱིའི་མངོན་རྟོགས་ལ་སྦྱར་བ་དང་། བྱེ་བྲག་ཏུ་ལྷ་དང་དུར་
ཁྲོད་ལ་སྦྱར་པའོ། །དང་པོ་ལ་གཉིས་ལས། མཉམ་པར་བཞག་པ་ལ་སྦྱར་ན། ཞལ་བརྒྱད་
ནི་ཞལ་ལམ་སྒོ་དང་འདྲ་བའི་མངོན་པར་རྟོགས་པ་བརྒྱད་དེ། སྲུང་བའི་འཁོར་ལོ།
ཡན་ལག་དྲུག ལྷ་བསྡུ་བ་དང་བརྒྱད་དམ། ཡང་ན་སྔོན་དུ་འགྲོ་བ་ཚོགས་གཉིས་
བསག་པ། དངོས་གཞི་ཡན་ལག་དྲུག་དང་བརྒྱད་དོ། །དབུ་སྐྲ་གྱེན་དུ་བརྫེས་པ་ནི།
བསྒོམས་པ་ལས་བྱུང་བའི་རྟོགས་པ་གོང་ནས་གོང་དུ་རྒྱས་པའོ། །ཞབས་བཞི་ནི། ཐུན་
བཞིའམ། ཡང་ན་བསྙེན་སྒྲུབ་བཞིས་འཆིང་བའོ། །མིག་དང་འདྲ་བའི་མངོན་པར་
རྟོགས་པ་གཙོ་བོ་ཉི་ཤུ་རྩ་བཞི་ནི། ཡན་ལག་དྲུག་ལས་ཕྱེ་བ་སྟེ། གཞལ་ཡས་ཁང་
བསྐྱེད་པ་རྣམ་པར་སྣང་མཛད་ཀྱི་ཡན་ལག་ལ། གཞིའི་ཡན་ལག རྒྱུའི་ཡན་ལག རྐྱེན་
གྱི་ཡན་ལག དེས་གཞལ་ཡས་ཁང་བསྒོམ་པ། དེར་གདན་བསྒོམ་པ་དང་ལྔའོ། །རྗེས་སུ་
ཆགས་པ་རྡོ་རྗེ་སེམས་དཔའི་ཡན་ལག་ལ། རྒྱུ་རྡོ་རྗེ་འཆང་ལ་མངོན་བྱང་ལྔ་སྟེ། མཁའ་
གསང་བྱིན་གྱིས་བརླབ་པ། སྙོམས་པར་ཞུགས་པ། འཁོར་གྱི་ལྷ་མོ་དབྱུང་བ། རྒྱུ་རྡོ་རྗེ་
འཆང་ཞུ་བ། གླུས་བསྐུལ་བ། འབྲས་བུ་རྡོ་རྗེ་འཆང་བཞེངས་པ། སྣོད་བཅུད་སྦྱང་བ། སྐྱེ་
མཆེད་དང་སྐུ་གསུང་ཐུགས་བྱིན་གྱིས་བརླབ་པ།
ཡེ་ཤེས་པ་གཞུག་པ་སྟེ་ཆོས་བཅུ་
- 220 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
དགུའོ། །དབང་བསྐུར་བ་མི་བསྐྱོད་པའི་ཡན་ལག་ལ། དབང་བསྐུར་བ་དང་། རིགས་ཀྱི་
བདག་པོའི་རྒྱས་གདབ་པ་དང་གཉིས་སོ། །བདུད་རྩི་མྱང་བ་འོད་དཔག་མེད། མཆོད་
པ་དོན་ཡོད་གྲུབ་པ། བསྟོད་པ་རིན་ཆེན་འབྱུང་ལྡན་གྱི་ཡན་ལག་སྟེ་ཉི་ཤུ་རྩ་བཞིའོ།
།ཕྱག་དང་འདྲ་བའི་ཡན་ལག་བཅུ་དྲུག་ནི།
སྙིང་གའི་ས་བོན་ལས་འོད་ཟེར་འཕྲོས་
པས་ཚོགས་ཀྱི་ཞིང་སྤྱན་དྲང་བ། དེ་ལ་མཆོད་པ། ཡན་ལག་བདུན་པ་ལ་ཆོས་བདུན།
ཚད་མེད་པ་བཞི་བསྒོམ་པ། ཡེ་ཤེས་ཀྱི་ཚོགས་བསག་པ། སྟོང་པ་ཉིད་བསྒོམ་པ། སྲུང་
བསོད་
བའི་འཁོར་ལོ་བསྒོམ་པ་སྟེ་བཅུ་དྲུག་གོ །ཡང་ན་སྤྱན་དྲང་ཞིང་མཆོད་པ།
ནམས་ཀྱི་ཚོགས་བསག་ཡན་ལག་ལྔ། ཚད་མེད་པ། ཡེ་ཤེས་ཀྱི་ཚོགས་ཏེ་སྔོན་འགྲོ་
བརྒྱད། མཉམ་པར་མ་བཞག་པ་བརྒྱད་དེ། བཅུ་དྲུག་ཅེས་ཀྱང་གསུང་ངོ་། །བསྐྱེད་པའི་
རིམ་པ་དེ་དག་གི་རྣམ་པར་དག་པ་ནི། སྐུ་མདོག་ཆར་སྤྲིན་ལྟར་གནག་པ་ནི། བསྐྱེད་
པའི་རིམ་པའི་ཡེ་ཤེས་རྣམ་པར་རྟོག་པས་མི་འགྱུར་བའོ། །ཐོད་པའི་ཕྲེང་བ་ནི། ཀ་པཱ་
ལའི་སྒྲས་ལུས་སྐྱོང་སྟེ། ཐ་མལ་གྱི་ལུས་ལྷར་བསྐྱངས་པས་འབྲས་བུ་གཟུགས་ཀྱི་སྐུ་ཐོབ་
པའོ། །ཡང་ན་མངོན་པར་རྟོགས་པ་དང་རྗེས་སུ་འབྲེལ་བར་བསྒོམ་པའོ་ཞེས་ཀྱང་གསུང་
ངོ་། །ཐུགས་ཁོང་ནས་འཁྲུག་པ་ནི། ཡེ་ཤེས་དེས་མི་མཐུན་པའི་ཕྱོགས་ཐམས་ཅད་སྦྱོང་
ཞིང་བར་ཆད་ཞི་བར་བྱེད་པའོ། །མཆེ་བ་ཟླ་བ་ཕྱེད་པ་ནི། ཡེ་ཤེས་དེས་རྣམ་རྟ